बीजिंग: इंटरपोल के पूर्व चीनी प्रमुख के खिलाफ घूस लेने के आरोप की जांच की जा रही है। वह पिछले महीने लापता हो गए थे। चीन के जन सुरक्षा मंत्रालय ने सोमवार को यह जानकारी दी। मंत्रालय ने एक बयान में बताया कि रविवार को इस्तीफा दे चुके मेंग होंगवेई ने घूस ली थी और उन्हें कानून का उल्लंघन करने के आरोप में निलंबित कर दिया गया है। साथ ही मंत्रालय ने कहा कि अगर किसी अन्य ने भी घूस ली है तो उसकी भी जांच की जाएगी।